Olulise tähtsusega riiklike küsimuste ja raportite arutelu
Olulise tähtsusega riiklike küsimuste ja raportite arutelu detailvaade
#000001
Olulise tähtsusega riiklike küsimuste ja raportite arutelu
#000009
VI Riigikogu (Riigivolikogu ja Riiginõukogu)
#000010
Riigikogu kiitis heaks biokütuse nõude
#000014
Riigikogu kiitis tänasel istungil heaks vedelkütuse seaduse muudatused, mis kohustavad müüjaid lisama bensiini ja diislikütusesse biolisandit alates järgmise aasta maikuust.
#000015
Valitsuse algatatud vedelkütuse seaduse muutmise seaduse (361 SE) poolt hääletas 74 ja vastu 7 Riigikogu liiget.
#000016
Majanduskomisjoni esimees Aivar Kokk märkis läbirääkimistel, et majanduskomisjon otsustas eelnõu teise lugemise käigus biokütuse nõude aasta võrra edasi lükata. „Seadust on võimalik rakendada, kui kõik turu osapooled on selleks valmis ja biokütuse turul toimib reaalne konkurents. Tark ei torma,“ ütles Kokk.
#000017
Seadusega võetakse üle Euroopa Liidu kohustus, mille kohaselt peab 2020. aastaks olema biolisandi osakaal tarbimisse lubatud kütuses vähemalt 10 protsenti.
#000018
Seaduse kohaselt tekib alates järgmise aasta maist kütuse müüjatele kohustus müüa kütust, mis sisaldab vähemalt 3,1 protsendi energiamahu ulatuses biokütust. Biokütuse lisamise kohustust ei rakendata talvisele diislikütusele 2018. aasta novembrist kuni 2019. aasta märtsi lõpuni.
#000019
Alates 2019. aasta aprillist peab biolisandit tarbimisse lubatud kütuses olema 6,4 protsenti. 2020. aasta alguseks peab vastav tase olema vähemalt 10 protsenti ja mitte vähem kui 6,4 protsenti koguenergias tarbimisse lubatud kütuse igas liitris.
#000020